विदिशा| जन स्वास्थ्य रक्षक कल्याण संगठन की बैठक गुरुवार को सिविल लाइंस थाने के पास गायत्री मंदिर परिसर में आयोजित की गई। बैठक में सक्रिय जन स्वास्थ्य रक्षकों के रजिस्ट्रेशन एवं प्रमाण पत्रों की प्रतिलिपियां जमा की गईं। आगामी 30 जून को प्रदेश स्तरीय बैठक में इन प्रतियों को जमा कर स्वास्थ्य मंत्रालय में भेजा जाएगा। इसके माध्यम से मांग रखी जाएगी कि जन स्वास्थ्य रक्षकों की मांगों को निराकरण करते हुए उन्हें नियुक्ति पत्र के साथ मानदेय भी दिया जाए। इस अवसर पर संगठन के जिलाध्यक्ष राधेश्याम विश्वकर्मा, कृष्णगोपाल शर्मा, कमल सिंह, रूपसिंह, रमेश शर्मा, लोग मौजूद थे।